Faapuupuu le mataupu:  O se maota i aso anamua i Tuscany e silia ma le 1,500 eka le telē, ua faatau atu i Italia, ma ua avea ai ma fale e sili ona telē i le maketi. O le fanua matagofie lea o loo i le itu i sasaʻe o Siena, o loo iai fale faatoʻaga, togāvine, vaomatua ma fanua o sunflower. Na fausia i le amataga o le senituri lona 12, ma o se tasi lea o ni maota i aso anamua o loo iai pea i Europa, ma e manatu na iai le taimi na avea ai ma fale o Pope Pius II ma le Pope Pius III. O le fanua, lea e lē fia faailoaina ai e tagata e ona le igoa o le maota ma o i latou lava, o loo faatau atu e le Sotheby's International mo le 28 miliona euro - e toetoe lava a £20 miliona. Faasolo i lalo mo le vitio. O se maota i Tuscany i vaitaimi anamua e silia ma le 1,500 eka le telē, ua faatau atu mo le itiiti ifo i le £ 20 miliona, ma ua avea ai ma fale e sili ona telē i le maketi o meatotino. O loo iai i le maota lona lava faleʻaiga lea e tautuaina ai uaina e faia mai vine i ona tovine faatasi ai ma oloa e gaosia mai le fanua. E ui lava e lē o iloa po o ai na muamua nofo i le maota po o ai foʻi na faatonuina le fausiaina o le maota, ae sa tumau pea le maota i lima o se aiga taʻutaʻua mo le tele o senituri. E manatu o le aiga o Piccolomini sa nonofo ai i inā mai lava i le senituri lona 15. E toʻalua tagata iloga o le aiga, o Enea Silvio Piccolomini ma Francesco Piccolomini na mulimuli ane avea ma Pope Pius II ma le III. E itiiti se faamatalaga e iloa ai le auala na maua ai e le aiga mauʻoa a latou ʻoa, ae o le tele o a latou ʻoa na maua mai i fefaatauaʻiga. Ina ua mavae le tele o tausaga i le umiaina o le aiga, o le maota na suia lima i se taimi i le 1920s. E leʻi faailoaina atu le igoa o lē na mauaina le fanua, ae na toe faatau atu i le vaitausaga o le 1980. Talu mai lenā taimi, o loo umia pea e ona tagata o loo iai i le taimi nei, o ē na mumusu e faailoa atu le māfuaaga na latou siitia ai. E ui lava e lē o fia faailoa mai e le au fai pisinisi o fanua po o fea tonu lava i mauga o Tuscany e maua ai lenei fanua faapitoa, ae na latou folafola mai o se mea e seāseā maua. 'E seāseā maua i Italia se maota mai le vaitaimi o le ogatotonu, e tele naua na iai muamua ma mulimuli ane ai, ae o le mauaina o se maota mai le ogatotonu e seāseā maua,'...
O le maota lona 12 ma ona fanua na maua i sasaʻe o Siena ua faatau atu i le maketi mo le 28 miliona Euro. O meatotino e seāseā maua na umia mo senituri e le aiga malosi o Piccolomini lea na maua mai ai ni Pope se toʻalua. Ua toe faaleleia e tagata e ona le fale i le taimi nei, o ē e lē fia faailoaina o latou igoa, o ona fale uma sa iai muamua ma ona taualuga. E silia ma le 1,500 eka le fanua o loo iai ma le tele o faatoʻaga, o se togāvine ma fanua o faatoʻaga.